CELEX: 52004PC0449
Language: sl
Date: 2004-07-01
Title: Proposal for a Council Decision on the position of the European Community in relation to the draft Regulation of the United Nations Economic Commission for Europe on the uniform provisions concerning the approval of vehicles with regard to the location and identification of hand controls, tell-tales and indicators

Pomembno pravno obvestilo

|

52004PC0449

	Bruselj, 1.7.2004KOM(2004) 449 končno2004/0134 (AVC)PredlogSKLEP SVETAo stališču Evropske skupnosti v zvezi z osnutkom pravilnika Gospodarske komisije Združenih narodov za Evropo o enotnih predpisih o homologaciji vozil glede umestitve in identifikacije upravljalnih elementov, kontrolnih svetilk in kazalnih instrumentov(predložena s strani Komisije)OBRAZLOŽITVENI MEMORANDUM1. SPLOŠNOS Sklepom Sveta 97/836/ES z dne 27. novembra 1997 je Evropska skupnost postala pogodbenica revidiranega Sporazuma Gospodarske komisije Združenih narodov za Evropo (UN/ECE) iz leta 1958. Sklep je začel veljati 24. marca 1998.Člen 4 navedenega sklepa med drugim določa, da ko se osnutek pravilnika UN/ECE predloži glasovanju v ustreznih organih UN/ECE, mora, preden se lahko Skupnost opredeli za sprejetje osnutka, Svet odobriti zadevni osnutek po pridobitvi privolitve Evropskega parlamenta.Dnevni red prihodnjega srečanja Svetovnega foruma za usklajevanje predpisov o vozilih UN/ECE bo zlasti vključeval glasovanje o (novem) osnutku pravilnika o enotnih predpisih o homologaciji vozil glede umestitve in identifikacije upravljalnih elementov, kontrolnih svetilk in kazalnih instrumentov.Glavni namen osnutka pravilnika je določiti usklajene tehnične predpise, ki bi preprečili ustvarjanje tehničnih ovir v trgovini z motornimi vozili med pogodbenicami ter ob tem zagotavljali visoko stopnjo varnosti.Poudariti je treba, da bo stališče ES v času glasovanja temeljilo na listinah, ki so na voljo v uradnih jezikih UN/ECE (francoščina in angleščina). S pristopom k Sporazumu UN/ECE iz leta 1958 se je ES obvezala k spoštovanju postopkov iz navedenega sporazuma.V skladu z določbami člena 4(5) Sklepa 97/836/ES bo pred začetkom veljavnosti pravilnik objavljen v vseh uradnih jezikih Skupnosti v Uradnem listu Evropske unije .2. VSEBINA PREDLOGA SKLEPANamen predloga je omogočiti predstavniku Komisije, da glasuje o osnutku pravilnika v imenu Skupnosti na prihodnjem srečanju Svetovnega foruma za usklajevanje predpisov o vozilih UN/ECE. 2004/0134 (AVC)PredlogSKLEP SVETAo stališču Evropske skupnosti v zvezi z osnutkom pravilnika Gospodarske komisije Združenih narodov za Evropo o enotnih predpisih o homologaciji vozil glede umestitve in identifikacije upravljalnih elementov, kontrolnih svetilk in kazalnih instrumentov(Besedilo velja za EGP)SVET EVROPSKE UNIJE JE –ob upoštevanju Pogodbe o ustanovitvi Evropske skupnosti,ob upoštevanju Sklepa Sveta št. 97/836/ES z dne 27. novembra 1997 zaradi pristopa Evropske skupnosti k Sporazumu Gospodarske komisije OZN za Evropo o sprejetju enotnih tehničnih predpisov za cestna vozila, opremo in dele, ki se lahko vgradijo v cestna vozila in/ali uporabijo na njih, in o pogojih za vzajemno priznanje homologacij, dodeljenih na podlagi teh predpisov[1], in zlasti prve alinee člena 4(2) Sklepa,ob upoštevanju predloga Komisije[2],ob upoštevanju pozitivnega mnenja Evropskega parlamenta[3],ob upoštevanju naslednjega:(1) Osnutek pravilnika Gospodarske komisije Združenih narodov za Evropo o enotnih predpisih o homologaciji vozil glede umestitve in identifikacije upravljalnih elementov, kontrolnih svetilk in kazalnih instrumentov bo, kar zadeva te sestavne dele, ukinil tehnične ovire v trgovini z motornimi vozili med pogodbenicami ter ob tem zagotavljal visoko stopnjo varnosti.(2) Primerno je opredeliti stališče Skupnosti glede navedenega osnutka pravilnika.(3) Navedeni osnutek pravilnika je treba vključiti v sistem Skupnosti za homologacijo motornih vozil –SKLENIL:Člen 1Osnutek pravilnika Gospodarske komisije Združenih narodov za Evropo (UN/ECE) o enotnih predpisih o homologaciji vozil glede umestitve in identifikacije upravljalnih elementov, kontrolnih svetilk in kazalnih instrumentov, kot je zajet v dokumentu TRANS/WP.29/2002/67, se odobri.Člen 2Evropska skupnost, ki jo zastopa Komisija, glasuje za osnutek pravilnika UN/ECE, navedenega v členu 1, v okviru glasovanja na srečanju Upravnega odbora med prihodnjim srečanjem Svetovnega foruma za usklajevanje predpisov o vozilih UN/ECE.Člen 3Pravilnik UN/ECE o enotnih predpisih o homologaciji vozil glede umestitve in identifikacije upravljalnih elementov, kontrolnih svetilk in kazalnih instrumentov se vključi v sistem Skupnosti za homologacijo motornih vozil.V Bruslju,Za SvetPredsednik [1] UL L 346, 17.12.1997, str. 78.[2] UL C, , str. .[3] UL C, , str. .